|  |
| --- |
| **ОПШТА БОЛНИЦА „СТУДЕНИЦА“**  **КРАЉЕВО**  **ФИНАНСИЈСКИ ИЗВЕШТАЈ О ПОСЛОВАЊУ ЗА ПЕРИОД**  **ЈАНУАР - ЈУН 2021 .ГОДИНЕ**  **Краљево, новембар 2021.г. ДИРЕКТОР НЕМЕДИЦИНСКОГ СЕКТОРА**    **Зора Крунић, дипл.ецц** |

**I УВОДНЕ НАПОМЕНЕ**

Израда Извештаја о извршењу буџета за период јануар – јун 2021. године (Периодични обрачун - Извештај ) за 2021. годину, ( у даљем тексту Извештај), урађен је у складу са одредбама чл. 8. став 4. Уредбе о буџетском рачуноводству (Сл.гл.125/03 и РС 12/06) и Инструкције за израду Извештаја о извршењу буџета – Образац 5 ГО достављене од стране Републичког фонда за здравствено осигурање 03 број: 400-27/21 од 05.07.2021.године.

Након извршених усаглашавања о уговореним, пренетим и фактурисаним средствима , као и директна плаћања са РФЗО- Филијали за Рашки округ, приступило се изради Извештаја за јануар - јун 2021.годину.

Према члану 5. Уредбе о буџетском рачуноводству обавеза буџетских корисника је вођење пословних књига по ГОТОВИНСКОЈ основи, по којој се трансакција и пословни догађај признају у моменту пријема односно исплате средстава.

Овакав начин вођења књиговодствене евиденција не даје праву слику о финансијској ситуацији буџетског корисника, јер се узимају у обзир само плаћене обавезе према добављачима ( без обзира на висину неизмерених обавеза за примљену робу и услуге), при чему се истовремено урачунавају само наплаћени приходи на бази пружених услуга не узимајући у обзир фактурисане вредности које представљају не наплаћене приходе од купаца.

Извештај за период јануар – јун 2021.године урађен је у складу са свим наведеним законским прописима и предат у законском року Републичком фонду за здравствено осигурање, који је надлежан да врши контролу вођења књиговодствених евиденција и тачности исказаних података у Извештају.

На бази података исказаних у прописаним обрасцима Извештаја, као и других пословних евиденција вођених у Служби књиговодства Опште болнице, урађен је Извештај о пословању за наведени период 2021.године. Извештај обухвата следеће податке:

1. **КАДРОВИ**
2. УГОВОРЕНИ РАДНИЦИ

У следећој табели дат је упоредни преглед уговорених радника по броју и структури на дан 30.06.2021.године, у односу на 31.12.2020. године, на основу Извештаја РФЗО-а достављеног у Табели Т2.

Табела 1.

|  |  |  |  |
| --- | --- | --- | --- |
| Назив | Уговорени радници на дан 31.12.2020. године | Уговорени радници на дан 30.06.2021. године | Р А З Л И К А  31.12.2020. /30.06.2021. |
| Лекари | 213 | 215 | **+2** |
| Фармацеути | 7 | 7 | **/** |
| Здрав.сарадници | 7 | 7 | **/** |
| Медиц.техничари | 581 | 608 | **+27** |
| Лаборатор.техничари | 47 | 49 | **+2** |
| Санитарни техничари | 4 | 4 | **/** |
| Фармацеутски техничари | 5 | 5 | **/** |
| Физиотерапеути | 25 | 25 | **/** |
| Радиолошких техничара | 26 | 25 | **-1** |
| Административних радн. | 42 | 44 | **+2** |
| Техничких радника | 147 | 129 | **-18** |
| Помоћних радника | 68 | 75 | **+7** |
| **УКУПНО:** | **1172** | **1193** | **+21** |

Министарство здравља РС донело је Кадровски план за 2019.годину, број: 112-01-607/2019-02 од 03.07.2018.године за Општу болницу Краљево и Измену Кадровског плана број: 112-01-200/2018-02 од 26.12.2019.године, по коме је одређен укупан број запослених који обављају послове за потребе обавезног здравственог осигурања 1201 запослени, при чему, укупан број запослених у здравственој установи на неодређено и одређено време је 1290 запослених.

У Кадровском плану, поред укупног броја запослених, дата је и структура запослених радника који могу бити уговорени радници код РФЗО-а.

Након тога није донет нови Кадровски план, али је Министарство здравља, у два наврата, послало обавештења број : 120-01-151/2020-02 од 08.03.2021.године и број: 120-01-151/2020-02 од 01.06.2021.г да се продужава примена Инструкције о реализацији тачке 3. Кадровских планова здравствених установа из Плана мреже здравствених установа, тако да још увек важи Кадравски план из 2019.године.

У складу са Правилником о ближим условима за обављање здравствене делатности у здравственим установама и другим облицима здравствене службе, (Сл.гласник РС бр. 43/2006 и 112/2009) одређен је потребан број запослених у Општим болницама по гранама медицине. Доследном применом овог Правилника, Општа болница би требало да запошљава 981 здравствених радника и здравствених сарадника и 230 немедицинских радника свих профила (административно особље , технички и помоћни радници).

У следећој Табели дат је упоредни преглед броја запослених у Оптшој болници и то:

Табела 2.

|  |  |  |  |  |  |
| --- | --- | --- | --- | --- | --- |
| НАЗИВ | ПРАВИЛНИК  (Норматив) | КАДРОВСКИ ПЛАН ЗА 2019.Г. | УГОВОРЕНИ РАДНИЦИ на дан 30.06.2021. | РАЗЛИКА Правилник/  Уговорени | РАЗЛИКА Кадров.план/  Уговорени |
| Лекари | 216 | 216 | 215 | -1 | -1 |
| Фармацеути | 10 | 7 | 7 | -3 | / |
| Здравствени сарадници | 10 | 7 | 7 | -3 | / |
| Медицински технич.  (свих профила) | 745 | 691 | 716 | -29 | +25 |
| Административни радници | 41 | 44 | 44 | +3 | / |
| Технички и помоћни радници | 189 | 236 | 204 | +15 | -32 |
| Укупно: | **1211** | **1201** | **1193** | **-18** | **--8** |

1. **НЕУГОВОРЕНИ РАДНИЦИ**

На дан 30.06.2021. године број неуговорених радника је ...................................... 11

Свих 11 неуговорених радника запослени су у Одсеку за сантарну обраду простора.

Важно је истаћи да средства за исплату зарада неуговорених радника не финансира Републички фонд за здравствено осигурање, већ се зараде исплаћују из сопствених прихода које остварује Општа болница наплатом услуга од неосигураних лица, а првенствено, од прихода које остварује издавањем у закуп слободног пословног простора.

У периоду јануар – јун 2021.години за зараде неуговорених радника исплаћена су средства у износу од  **3.984.680,44** динара.

На исти начин, из сопствених прихода, финансирају се и трошкови превоза за долазак и повратак са посла неуговорених радника. Исплаћеани трошкови превоза у посматраном периоду у 2021.години су **191.364,00**  динара.

Поред плата за неуговорене раднике, из сопствених средстава исплаћени су и додаци на плате за уговорене раднике и то за део који се не финансира из средстава РФЗО-а, у висини од **3.517.303,87**  динара .

Додаци се односе на исплаћен одвојен живота лекарима који се налазе на стручном усавршавању - специјализацијама, додаци синдикалним повереницима.

**II ФИНАНСИЈСКИ ДЕО**

Уговором о пружању и финансирању здравствене заштите из обавезног здравственог осигурања за 2020.годину ( у даљем тексту Уговор), потписаним са РФЗО- Филијалом за Рашки округ, износ укупно уговорених средстава опредељени за Општу болницу „Студеница“ Краљево износи **2.268.860.000,00** динара, који садржи фискни и варијабилни део опредељениох средстава.

У овом износу садржана је и уговорена партиципација од 6.476.000,00,00 динара, и у складу са Правилником сматра се пренетим средствима од стране РФЗО - Филијале за Рашки округ.

Уговор се састоји из два дела средстава и то:

- ФИКСНИ део који чини 95% уговорених средстава........................................ 2.155.417.000,00 динара

- ВАРИЈАБИЛНИ деокоји чини 5% уговорених средстава .................................. 113.443.000,00 динара

Варијабилни део Уговорених средстава односи на следеће намене:

1. Лекови у здравственој установи.............................................................. 33.270.000,00

2. Санитетски и медицински материјали.................................................... 32.782.000,00

3.Енергенти.................................................................................................... 22.889.000,00

4. Материјални и остали трошкови............................................................. 24.502..000,00

Припадајућа накнада из варијабилног дела обрачунава се по истеку квартала у зависности од ДСГ учинка и показатеља квалитета. Након објављивања резултата ДСГ учинка и показатеља квалитета , пренос варијабилног дела накнаде здравственој установи врши се у наредном кварталу и усклађује се према оствареним резултатима за претходни квартал. Због настале епидемиолошке ситуације, у 2021.години нису мерени ови резултати, већ се сразмерни варијабилни део преносио у складу да Уговореним износима.

За период ЈАНУАР– ЈУН 2021.године извршен је пренос варијабилног дела у износу од 56.722.000,00 динара.

Уговором о финансирању за 2021.годинуу опредељена су средства за одређене намене, тако да није дозвољено вршити пренамену средстава без сагласности Филијале и потписивања Анекса уговора.

Примена Инструкције за ефикасније управљање системом финансирања здравствене заштите и контроле лечења осигураних лица РФЗО, настављена је и у 2021.години, и проширена у делу директног плаћања и на друге намене, тако да се директно плаћање односи на:

- ЛЕКОВЕ У ЗДРАВСТВЕНОЈ УСТАНОВИ

- ЦИТОСТАТИКЕ

- ЛЕКОВЕ заХЕМОФИЛИЈУ

- ЛЕКОВИ ПО ПОСЕБНОМ РЕЖИМУ

- ЕНЕРГЕНТИ ( изузев горива за моторна возила)

- МАТЕРИЈАЛ ЗА ДИЈАЛИЗУ

- УГРАДНИ МАТЕРИЈАЛ У ОРТОПЕДИЈИ

- ИМПЛАНТАНТИ У ОРТОПЕДИЈИ

- ОСТАЛИ УГРАДНИ МАТЕРИЈАЛ И

- РЕАГЕНСИ ЗА ЛАБОРАТОРИЈУ ( део санитетског материјала)

Инструкција је проширена само у делу који се односи на материјале који су предмет директног плаћање, све остале одредбе остале су на снази у делу који се односи на јавне набавке и на начин извештавања према Републичком фонду за здравствено осигурање.

Треба истаћи чињеницу, да и ове као и свих претходних година, се значајно касни са валутама плаћања за материјалне и остале трошкове , да је до 30.06.2020.године измирена валута са 15.03.2021.године,.

Слична је ситуација и са намирницама за исхрану болесника где је до 30.06.2021. године плаћена валута до 19.05.2021. године.

Такође, постоје али нешто мања кашњења, и у валута које су предмет директног плаћања

1. **ОБАВЕЗЕ**

У складу са наведеном Инструкцијом, уведена је и обавеза здравствене устсанове да до 5-ог у месецу на порталу РФЗО-а објављује извештај о висини доспелих а неизмирених обавеза на последњи дан претходног месеца.

Према извештају који је објављен на порталу РФЗО-а на дан 30.06.2021.године укупна ДОСПЕЛА дуговања Болнице износила **су 89.833.709,00** днар.

Укупне обавезе на дан 30.06. 2020.годину износиле 101.995.437,00 динара,, а у поређењу са претходном годином, у овој години обавезе су номинално мање за 12.161.729,00 динара а процентуално за 11,92 %.

Структура доспелог дуговања на дан 30.06.2021.године је следећа:

* Лекови ( са цитостатицима и мед.кисеоником)................................................. 22.278.103,00 дин.
* Имплантанти у ортопедији................................................................................... 363.660,00
* Остали уградни материјали.................................................................................. 1.709.699,00
* Пејсмејкери............................................................................................................ ./.
* Санитетски и остали медиц.материјали............................................................. 30.174.821,00
* Крв и лабилни продукти од крви........................................................................ 1.050.008,00
* Исхрана болесника............................................................................................... 2.052.352,00
* Енергенти.............................................................................................................. 6.784.387,00
* Материјални и остали трошкови........................................................................ 25.420.679,00

1. **НАМЕНСКО ТРОШЕЊЕ БУЏЕТСКИХ СРЕДСТАВА**

У складу са чланом 17. Уговора о пружању и финансирању здравствене заштите из обавезног здравственог осигурања за 2021. годину, предвиђена је обавеза наменског трошења буџетских средстава.

Имајући у виду уговорну обавезу, сва средства која су пренета на рачун Опште болнице су наменски и утрошена, јер према Инструкцији постоји обавеза установе да након преноса средставам, првог наредног радног дана доставља Извештај Филијали Краљево који садржи податке колико средстава је пренето ком добављачу и за које намене.

Напомињемо, да се део обавеза према добављачима за : лекове, снитетски и други медицински материјал и енергенте плаћа делом и са сопственог рачуна,

Висина обавезе за ове намене зависи од сопствених прихода остварених од наплаћених услуга за лечење неосигураних лица и њиховог процента учешћа у укупним трошковима.

**ПОТРАЖИВАЊА ОД КУПАЦА**

На дан 30.06.2021.године укупна потраживања од купаца износила су ...................... 17.228.030,39 динара.

Ова потраживања су у истом периоду претходне године износила 17.487.555,32 динара, тако да су сада нешто мања него у претходној години.

Структура највећих потраживања на дан 30.06.2021.године је следећа:

* Потраживања од физичких (неосигураних) лица............................................... 13.320.566.96
* Министарсво здравља РС хитне случајеве............................................................ 3.769.881,34
* Основно јавно тужилаштво ..................................................................................... 578.733.40
* Више јавно тужилаштво........................................................................................... 23.557,50
* Дом здравља Краљево............................................................................................. 409.404,00

Сва остала потраживања износила су 874.103,81 динар.

ОБРАЗЛОЖЕЊЕ

ФИНАНСИЈСКОГ ИЗВЕШТАЈА ЗА ЈАНУАР – ЈУН 2020. ГОДИНЕ

Остварени приходаи и расхода који су исказани у ИЗВЕШТАЈУ О ИЗВРШЕЊУ БУЏЕТА – Периодичном обрачуну за јануар – јун 2021 .године, дати су у Табели 5. ( исказани у хиљадама динара).

**П Р И Х О Д И**

УКУПНИ ПРИХОДИ које је остварила Општа болница у периоду јануар – јун 2021. године износе **1.325.440** хиљадe динара.

**Структура прихода је следећа:**

Као и у претходним годинама, највећи приходи остварени су од Републичког фонда за здравствено осигурање ( у Табели 5. приказани на конту 780000 под називом „ТРАНСФЕРИ ИЗМЕЂУ БУЏЕТСКИХ КОРИСНИКА НА ИСТОМ НИВОУ“) у износу **1.266.646** хиљада динара.

Приходи Републичког фонда учествују са **95,57** % у укупно оствареним приходима.

У ове приходе укључена је и наплаћена партиципацију у износу од 3.215 хиљада динара, која по

„Правилнику о уговарању здравствене заштите из обавезног здравственог осигурања са даваоцима здравствених услуга за 2021.годину, чини приход РФЗО, и сматра се пренетим средствима од стране Филијале.

У односу на претходну годину, ови приходи су повећани за **12,14 % .**

Други по величини су приходи који се воде на к-ту 79000- ПРИХОДИ ИЗ БУЏЕТА, који су остварени у износу од 47.540 хиљада динара. У односу на исти период претходне године ови приходи су већи шест пута, и односе се на средства пренета од Министарства здравља РС.

У односу на укупно остварене приходе у периоду јануар-јун 2021.године њихово учешће је 3,76 %.

Трећи по величини су приходи који се налазе на конту 742000- ПРИХОДЕ ОД ПРОДАЈЕ РОБА И УСЛУГА – остварени су у висини од 8.802 хиљаде динара и у односу на исти период претходне године већи су за 8,91 % а њихово учешће у укупним приходима чини 0,67 %.

Средстава пренетa од Министарства здравља у износу од 47.540 хиљада динара искоришћена су већим делом за набавку опреме и мањим делом за инвестициона и текућа одржавања зграда и опреме.

Од наведених средстава набавњен је :

* Одржавање зграда и објеката ............................................ 897 хиљада динара
* Рендген цев за скенер апарат вредности од .................... 11.988 хиљада динара
* Санитетско возило вредности од ..................................... 10.644. хиљада динара

У оквиру конта 740000 налазе се остварени -ПРИХОДИ ОД ИМОВИНЕ – који су за посматрани период остварени у висини од 733 хиљаде динара. Ови приходи се састоје од :

* наплаћених штета од Полиса осигурања имовине у износу од........................ 703 хиљада динара
* Наплаћених камата од физичких лица................................................................ 30 хиљада динара.

У периоду јануар – јун 2021.године није било других прихода.

**Р А С Х О Д И**

УКУПНИ РАСХОДИ остварени у периоду јануар – јун 2021.године износе **1.325.272** хиљадединара.

Расходи су у односу на приходе мањи за 168 **хиљаде динара**.

У обрасцима 5ГО Периодичног обрачуна за период јануар – јун 2021. године, разлика између остварених прихода и расхода , односно вишак прихода и примања исказан је као БУЏЕТСКИ СУФИЦИТ.

Буџетски суфицит је последица неутрошених новчених средстава која су се нашла на буџетском рачуну на дан 30.06.2021. године.

**Структура расхода је следећа:**

На групи конта 410000 - РАСХОДИ ЗА ЗАПОСЛЕНЕ – у посматраном периоду износе 921.984 хиљадединара, и односе се на укупне исплате свих запослених по свим врстама личних примања.

Ови расходи учествују са **69,57 %** у укупно оствареним расходима у периоду јануар - јун 2021.године.

Структура исплата које се односе на сва примања запослених ( исказано у Извештају на групи конта 410000) је следећа:

- К-то 4110000 – Плате и додаци на плате запоселних........................................ 766.796 хиљада динара

- К-то 412000 - Доприноси на терет послодавца.................................................. 127.736 хиљада динара

- К-то 414300 - Отпремнине за одлазак у пензију и помоћи............................... 2.706 хиљада динара

- К-то 415000 - Накнада за запослени (превоз доласка и повратак са посла) ..... 12.165 хиљададинара

- К-то 416100 - Јубиларне награде ....................................................................... 10.284 хиљада динара

**СВЕГА ЛИЧНА ПРИМАЊА ЗАПОСЛЕНИХ: 921.894** хиљаде динара

У овим износима нису садржане исплате накнаде зарада по основу – боловања преко 30 дана која се исплаћују на терет РФЗО-а у висини од 8.293 хиљада динара.

Подаци о висини исплаћеих накнада по основу боловања преко 30 дана, као и накнаде за породиљска одсуства не исказују се у Образац 5 ГО у складу са Инструкцији за израду Извештаја о извршењу буџета за период јануар – јун 2021.године.

Ако се посматрају само бруто плате ( без осталих давања запосленима) у односу на укупне расходе, проценат учешћа у укупним расходима је 57,86 %.

Посматрано у односу на исти период претходне године, бруто плате су процентуално веће за 20,45 %.

Овај проценат повећања зарада запослених је последица повећање броја запослених радника (+21)

у односу на исти период претходне године, као и посебне исплате награда запосленима за рад са COVID - пацијентима.

На **Конту 420000- КОРИШЋЕЊЕ УСЛУГА И РОБА** ( у Табели 5. Налазе се на редном броју 25)

исказани сутрошкови у укупном износу од  **354.543** хиљаде динара и чине **26,76%** у односу на укупно остварене трошкове.

У поређењу са претходном годином ови трошкова су смањени за 9,33% . С обзиром да се књиговодствена евиденција води по готовинској основи, овде су исказани само **плаћене обавезе** према добављачима, а не и створене а неизмирене обавезе према добављачима за ове намене .

У оквиру ове групе конта (420000) , највећи трошкови односе се на СТАЛНЕ ТРОШКОВЕ, који износе **59.854**  хиљада динара или 4,52 % укупних трошкова.

У оквиру групе –Сталних трошкова – налазе се трошкови за енергенте који су плаћени у посматраном периоду 45.549 хиљада динара.

У односу на исти период претходне године ови трошкови су смањени за 25,74 %.

Њихово учешће у укупно оствареним трошковима чини 3,44 %.

**Конто – 422000** – **ТРОШКОВИ ПУТОВАЊА** – остварени су у висини од 765 хиљада динара . У односуи на предходну годину мањи су за 161,99%. Проценат учешћа ових трошкова у укупним трошковима је 0,06 %..

**Конто 423000 – УСЛУГЕ ПО УГОВОРУ** – Збир трошкова свих услуга које се књиже на овом конту је 6.884 хиљада динара. Њихов проценат у односу на исти период 2020.годину је већи за 35,38 % , а учешће у укупним трошковима је 0,52 %.

**Конто 424000** – **СПЕЦИЈАЛИЗОВАНЕ УСЛУГЕ** - здравствене услуге извршене од других чине 0,12 % од укупних трошкова за период јануар –јун 2021.години. Номиналано посматрано, износ ових трошкова је мањи за 321 хиљаде динара у односу на исти период претходне године , или за 17,80%.

**Конто 425000 - ТЕКУЋЕ ПОПРАВКЕ И ОДРЖАВАЊЕ** - трошкови на овом конту остварени су у износу од 6.981 хиљаду динара, чине 0,53 % укупно остварених трошкова. У односу на исти период прошле године ови трошкови су смањени за 60,59 %.

Треба истаћи чињеницу да пад ових трошкова оу исказаном проценту није реалан пад, већ представља мање плаћене обавезе према добављачима и значајног кашњења са валутама плаћања због недовољних средстава опредељених за материјалне и остале трошкове.

**Конто 426000 – МАТЕРИЈАЛИ** – трошкови материјала остварене су у номиналном износу од 278.667 хиљада динара. Ако посматрамо појединачна конта ови трошкови су трећи по величини а њихов проценат учешћа у укупним трошковима је 21,03 %.

У оквиру овог конта, налази се МЕДИЦИНСКИ И ЛАБОРА. МАТЕРИЈАЛИ - Уколико изузмено личних примања запослених, ову су највећи трошкови оставени у првих шест месеци 2021.године.

Ови трошови износе 263.193 хиљаде динара , а њихов проценат учешћа у укупним трошковима је 19,86 %. У односу на исти период прошле годину смањени су за 0,19 %. Они чине утрошак целокупног медицинског материјала у Општој болници.

Други по величини трошкови у оквиру ове група конта – 426800- су Материјали за одржавање хигијене и угоститељство који номинално износе 11.209 хиљаду динара. У односу на исти период претходне године мањи су за 16,23 %.

Њихово учешће у укупно оствареним трошковима посматраног периода је 0,85 %.

Трећи по величини у овој групи конта 426100- су - АДМИНИСТРАТИВНИ МАТЕРИЈАЛ – трошкови на овом конту износе 644 хиљада динара. У односу на претходну годину мањи су за 57,46%.

Проценат учешћа админисстративног материјала у укупним трошковима је 0,05%

Проценат остварених свих остали трошкови евидентирани на класи „4 „ је око 1%.

НАПОМЕНА: Највећи део трошкова исказаних у овој табели који су мањи од трошкова исказаних у истом периоду претходне године нису реални трошкови, управо због готовинског начина вођења књиговодствених евиденције. Овде су приказани само плаћени расходи а не обрачунски расходи који су значајно већи и представљају дуговање Опште пболнице на дан 30.06.2021.године

**-Конто 500000 – ИЗДАЦИ ЗА НЕФИНАНСИЈСКУ ИМОВИНУ** – остварени су у износу **47.569** хиљада динара и чине 3,59 % од укупно остварених трошкова Болнице.

Ови издаци су значајно већи у поређењу са претходном годином управо због већег трансфера средстава од стране Министарства здравља РС.

Пренета средства од стране Министарства здравља су наменски и утрошена по предлогу Министарства а на захтев Опште болнице.

Разлика исказана у Обрасцу 5ОГ – ИЗВЕШТАЈ О ИЗВРШЕЊУ БУЏЕТА , измеђи исказаних прихода од **1.325.440**  хиљада динара и остварених расхода **1.325.272**  хиљаде динара, представља остварени СУФИЦИТ у износу од **168** хиљаде динара, и исказан је у Обрасцу 5 на позицији АОП 5438.

Остварени суфицит представља салдо средстава на рачунима болнице на дан 30.06.2021.године

ИЗВЕШТАЈ САЧИНИЛА

Зора Крунић, дип.ецц